American Bar & Grill ร้านอาหารอเมริกันแบบแซ่บๆต้นตำรับรสอเมริกันแท้ ร้านตั้งอยู่ที่สุขุมวิทซอย 8 การเดินทางแนะนำแบบง่ายสุดใช้ BTS ลงสถานี นานา แล้วเดินเข้าสุขุมวิทซอย 8 ไปไม่เกิน 100 เมตร จะเห็นซอยข้าง 7- Eleven ขวามือ เดินเข้าซอยเพียง 20 ก้าวก็เจอร้านอยู่ขวามือเลยค่ะ 

ร้านแนวอเมริกันบาร์แบบเรียบง่ายเอาใจลูกค้าชาวต่างชาติที่พักอาศัยย่านนี้ ด้านหน้ามีที่นั่ง outdoor ด้านในเป็นห้องปรับอากาศตกแต่งเก๋ๆ แนวยุค Sixty และ Retro ผสมผสาน มาดูที่เมนูมีของทานเล่น สลัด สเต็ก อาหารไทยและเครื่องดื่ม หิวแล้วสั่งเลย 
หอมทอดทานเล่นๆก่อนเลย 
Chili เป็นซอสเนื้อสับถ้วยใหญ่ เสิร์ฟพร้อมขนมปังกระเทียมหอมๆ รสชาติสไตล์เท็กซัสแท้ อร่อยเข้มข้นถูกใจ แต่ขนมปังหมดแย้ว ยังมีตัวซอสอีกเพียบเลย เก็บไว้ทานกับสปาเก็ตตี้จานต่อไปยังได้ 
Buffalo Wings เสิร์ฟมาพร้อมดิ๊บบลูชีส ตัวไก่รสกลมกล่อม จิ้มกับบลูชีสกลิ่นหอมๆได้รสชาติไปอีกแนว แต่อาจจะไม่ถูกใจลิ้นแบบไทยก็ได้ แต่ทางบ้านๆอเมริกันเค้าทานกันแบบนี้ถือว่าแซ่บเว่อร์ (เจ้าของร้านเค้าบอกมาอีกทีอ่ะจ้า) 
สลัดร็อคเก็ต เบาๆ น้ำสลัดเปรี้ยวเข้ากันดีกับผักร็อคเก็ตสดๆ ทานสบายไขมันต่ำ 
สปาเก็ตตี้มีทบอล สูตรรสแซ่บแบบอเมริกันแท้ ชอบค่ะ มาแล้วก็ต้องลอง 
American Burger เนื้อสับแน่นๆ เสิร์ฟกับเฟรนช์ฟราย 
มาลองสเต็กกันบ้าง Steak Sandwich เป็นชิ้นเนื้อสเต็กไปหั่นย่างกับหัวหอมและพริกหยวกราดชีสสีส้มมาเยิ้มๆ มาใส่เป็นไส้ขนมปังแซนวิช เสิร์ฟกับเฟรนชฟรายค่ะ 
ร้านพึ่งเปิดมีโปรโมชั่นดื่มเบียร์ฟรี ลองสอบถามกันได้ค่ะ ใครสนใจผ่านมาก็แวะมาทานกันได้ค่ะ
